Document ID: 32007D0510

ODLOČBA KOMISIJE
z dne 17. julija 2007
o spremembi Odločbe 2006/784/ES o odobritvi metod za razvrščanje prašičjih trupov v Franciji
(notificirano pod dokumentarno številko C(2007) 3419)
(Besedilo v francoskem jeziku je edino verodostojno)
(2007/510/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
ob upoštevanju naslednjega:
(1)
Odločba Komisije 2006/784/ES (2) določa odobritev treh metod za razvrščanje prašičjih trupov v Franciji.
(2)
Francoska vlada je Komisijo prosila za odobritev dveh novih metod za razvrščanje prašičjih trupov in predložila rezultate svojih preskusov razseka v drugem delu protokola iz člena 3(3) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
(3)
Po proučitvi te prošnje je bilo ugotovljeno, da so pogoji za odobritev zadevnih metod za razvrščanje izpolnjeni.
(4)
Ukrepi, predvideni s to odločbo, so v skladu z mnenjem Upravljalnega odbora za svinjsko meso -
SPREJELA NASLEDNJO ODLOČBO:
Člen 1
Prvemu pododstavku člena 1 Odločbe 2006/784/ES se dodata naslednji točki (d) in (e):
„(d)
naprava, imenovana ‚Autofom‘, in z njo povezane metode ocenjevanja, podrobno opredeljene v delu 4 Priloge;
(e)
naprava, imenovana ‚UltraFom 300‘, in z njo povezane metode ocenjevanja, podrobno opredeljene v delu 5 Priloge.“
Člen 2
Ta odločba je naslovljena na Francosko republiko.
V Bruslju, 17. julija 2007

Labels: 18
17
6